62021TO0381_INF
A Törvényszék (nyolcadik tanács) 2021. december 22‑i végzése – D & A Pharma kontra EMA
(T‑381/21. sz. ügy)
„Megsemmisítés iránti kereset – Emberi felhasználásra szánt gyógyszerek – A Hopveus gyógyszer forgalombahozatali engedélye – Valamely állandó tudományos tanácsadó csoport működésének meg nem hosszabbítása – Az eljáráshoz fűződő érdek hiánya – Elfogadhatatlanság”
1.
Megsemmisítés iránti kereset – Természetes vagy jogi személyek – Az eljáráshoz fűződő érdek – Kereset, amelyből a felperesnek előnye származhat – Az Európai Gyógyszerügynökség (EMA) tudományos tanácsadó csoport működését meg nem hosszabbító határozata elleni kereset – Jövőbeli és bizonytalan helyzetekre vonatkozó érdek – Az eljáráshoz fűződő érdek hiánya – Elfogadhatatlanság
(EUMSZ 263. cikk, negyedik bekezdés)
(lásd: 23–25., 27., 28., 35., 36. és 41. pont)
2.
Megsemmisítés iránti kereset – Az uniós bíróság hatásköre – Valamely intézmény elleni meghagyás iránti kérelem – Megengedhetetlenség
(EUMSZ 263. cikk)
(lásd: 30. és 31. pont)
Tárgy
Az EMA azon határozatának megsemmisítése iránt az EUMSZ 263. cikk alapján benyújtott kérelem, amely határozat nem hosszabbítja meg az emberi felhasználásra szánt gyógyszerek bizottsága pszichiátriai tudományos tanácsadó csoportjának működését, és amely hallgatólagosan az EMA tudományos tanácsadó csoportjainak leendő tagjaivá válni szándékozó szakértőkhöz intézett, részvételi szándék kifejezésére irányuló nyilvános felhívásból és az EMA 2021. május 5‑i sajtóközleményéből tűnt ki.
Rendelkező rész
1)
A Törvényszék a keresetet mint elfogadhatatlant elutasítja.
2)
Az Európai Parlament beavatkozási kérelméről már nem szükséges határozni.
3)
A Törvényszék a Debregeas et associés Pharmát (D & A Pharma) kötelezi a költségek viselésére.
4)
A Parlament maga viseli a beavatkozási kérelmével kapcsolatos költségeit.